CELEX: 62003CJ0082
Language: da
Date: 2004-07-13
Title: Domstolens Dom (Anden Afdeling) af 13. juli 2004. # Kommissionen for De Europæiske Fællesskaber mod den Italienske Republik. # Traktatbrud - artikel 10 EF - samarbejde med fællesskabsinstitutionerne - undladelse af at meddele Kommissionen oplysninger. # Sag C-82/03.

Sag C-82/03
      Kommissionen for De Europæiske Fællesskaber
      mod
      Den Italienske Republik
      »Traktatbrud – artikel 10 EF – samarbejde med fællesskabsinstitutionerne – undladelse af at meddele Kommissionen oplysninger«
      Sammendrag af dom
      Medlemsstater – forpligtelser – Kommissionens overvågningspligt – medlemsstaternes forpligtelser – samarbejde ved undersøgelser
            på traktatbrudsområdet
      (Art. 10 EF og 226 EF)

      
      
      
      
      
      
      
      
      
      
      
      
      
      
      
            
            DOMSTOLENS DOM (Anden Afdeling)13. juli 2004(1)
         
         
               »Traktatbrud  –  artikel 10 EF  –  samarbejde med fællesskabsinstitutionerne  –  undladelse af at meddele Kommissionen oplysninger«
               
             I sag C-82/03, 
            
            
            Kommissionen for De Europæiske Fællesskaber ved A. Aresu, som befuldmægtiget, og med valgt adresse i Luxembourg,
            
            
            sagsøger,
            
            mod
            Den Italienske Republik ved I.M. Braguglia, som befuldmægtiget, bistået af avvocati dello Stato A. Cingolo og P. Gentili, og med valgt adresse i
            Luxembourg,
            
            sagsøgt,
            
             angående en påstand om, at det fastslås, at Den Italienske Republik har tilsidesat sine forpligtelser i henhold til artikel
            10 EF, da den ikke har samarbejdet loyalt med Kommissionen i en sag vedrørende arbejdstagernes sundhed og sikkerhed, 
             har
            
            DOMSTOLEN (Anden Afdeling),
            
             sammensat af afdelingsformanden, C.W.A. Timmermans, og dommerne C. Gulmann, J.N. Cunha Rodrigues, F. Macken og N. Colneric
            (refererende dommer),  
            
             generaladvokat: M. Poiares Madurojustitssekretær: R. Grass,
            
            
            
            
            efter at generaladvokaten har fremsat forslag til afgørelse den 1. april 2004,
         afsagt følgende
         
         
         Dom
         1
            
          Ved stævning indleveret til Domstolens Justitskontor den 25. februar 2003 har Kommissionen for De Europæiske Fællesskaber
         i medfør af artikel 226 EF anlagt sag med påstand om, at det fastslås, at Den Italienske Republik har tilsidesat sine forpligtelser
         i henhold til artikel 10 EF, da den ikke har samarbejdet loyalt med Kommissionen i en sag vedrørende arbejdstagernes sundhed
         og sikkerhed.
         
         
         
         2
            
          Artikel 10 EF bestemmer:
         »Medlemsstaterne træffer alle almindelige eller særlige foranstaltninger, som er egnede til at sikre opfyldelsen af de forpligtelser,
         som følger af denne traktat, eller af retsakter [ved]taget af Fællesskabets institutioner. De letter Fællesskabet gennemførelsen
         af dets opgaver.
          De afholder sig fra at træffe foranstaltninger, der er egnede til at bringe virkeliggørelsen af denne traktats målsætning
         i fare.«
         
         
            
               Den administrative procedure
            
         
         3
            
          I 2000 modtog Kommissionen en klage fra en erhvervsdrivende vedrørende gennemførelsen i den italienske retsorden af Rådets
         direktiv 89/655/EØF af 30. november 1989 om minimumsforskrifter for sikkerhed og sundhed i forbindelse med arbejdstagernes
         brug af arbejdsudstyr under arbejdet (andet særdirektiv i henhold til artikel 16, stk. 1, direktiv 89/391/EØF) (EFT L 393,
         s. 13). Ifølge klageren var sikkerhedskravene ifølge punkt 2.5, 2.8, 2.14, 2.16 og 2.19 i bilag I til direktiv 89/655, ikke
         blevet overholdt i et anlæg til rensning af spildevand.
         
         
         
         4
            
          Den 3. august 2000 tilstillede Kommissionen Den Italienske Republik en skrivelse, hvori den anmodede om oplysninger vedrørende
         de påtalte forhold med henblik på, at der kunne foretages en nærmere undersøgelse af situationen.
         
         
         
         5
            
          Da de italienske myndigheder ikke svarede på denne første skrivelse, tilstillede Kommissionen den 19. marts 2001 samme medlemsstat
         en ny skrivelse med anmodning om oplysninger, men også denne forblev ubesvaret.
         
         
         
         6
            
          Det fremgår af de nævnte skrivelser, at overtrædelserne ifølge den af Kommissionen modtagne klage angår et »rensningsanlæg
         beliggende i Mandello del Lario en Lombardie«.
         
         
         
         7
            
          Da Kommissionen fandt, at navnlig undladelsen fra de italienske myndigheders side af at svare indebærer, at den italienske
         regering ikke har samarbejdet loyalt efter betydningen i artikel 10 EF, indledte den proceduren efter artikel 226 EF. Efter
         at have givet Den Italienske Republik lejlighed til at fremsætte sine bemærkninger fremsatte Kommissionen den 18. juli 2002
         en begrundet udtalelse, hvori den opfordrede medlemsstaten til at træffe de nødvendige foranstaltninger for at efterkomme
         udtalelsen inden for en frist på to måneder fra meddelelsen af denne.
         
         
         
         8
            
          Da Kommissionen ikke modtog noget svar fra de italienske myndigheder, har den anlagt denne sag.
         
         SøgsmåletParternes argumenter
         
         9
            
          Kommissionen har gjort gældende, at den har måttet konstatere, at de italienske myndigheder ikke har samarbejdet, da disse
         trods adskillige henvendelser fra Kommissionens side ikke har givet nogen oplysning vedrørende de forhold, som klageren havde
         gjort opmærksom på. På grund af den vedholdende tavshed fra den italienske regerings side har det været umuligt at finde ud
         af, hvorledes forholdene faktisk er, hvilket er uomgængeligt nødvendigt for at kunne foretage en detaljeret undersøgelse af
         klagen. Undladelsen af at samarbejde er ikke i overensstemmelse med ånden eller bogstavet i den pligt til loyalt samarbejde,
         der påhviler medlemsstaterne i medfør af artikel 10 EF.
         
         
         
         10
            
          Den italienske regering har gjort gældende, at sagen ikke kan antages til realitetsbehandling, og at den under alle omstændigheder
         er ugrundet.
         
         
         
         11
            
          Regeringen gør gældende, at stævningen ikke indeholder en fremstilling af sagens faktiske omstændigheder i det mindstemål,
         som absolut må kræves med henblik på varetagelsen af kontradiktionsretten og sagens følgende materielle pådømmelse. Hverken
         i stævningen eller i nogen af de dokumenter, der er fremlagt som bilag hertil, gives der nogen oplysning om betegnelsen på
         og forholdene omkring det anlæg, som er klagens genstand.
         
         
         
         12
            
          Heraf følger der en objektiv vanskelighed for de italienske myndigheder i deres forsøg på at identificere de organer, som
         har kompetence til at udøve tilsyn på området for beskyttelsen af arbejdstagerne med henblik på hurtigt at udøve den tilsigtede
         kontrol. Ansvaret for blokeringen af sagen påhviler udelukkende Kommissionen.
         
         Domstolens bemærkninger
         
         13
            
          Sagen kan antages til realitetsbehandling, i det omfang stævningen opfylder kravene i artikel 21, stk. 1, i Domstolens statut
         og i procesreglementets artikel 38, stk. 1, navnlig hvad angår fastlæggelsen af sagens genstand og den korte fremstilling
         af de påberåbte anbringender. Der foreligger et klagepunkt om tilsidesættelse af artikel 10 EF, idet sagsøgte ikke har afgivet
         nogen oplysninger vedrørende de forhold, der er påtalt i en klage og første gang fremsat i skrivelsen af 3. august 2000. Den
         Italienske Republik var udmærket i stand til at udøve sin ret til kontradiktion vedrørende dette klagepunkt.
         
         
         
         14
            
          Søgsmålet er tillige begrundet..
         
         
         
         15
            
          Det fremgår af artikel 10 EF, at medlemsstaterne er forpligtet til at medvirke loyalt til enhver undersøgelse, der iværksættes
         af Kommissionen i henhold til artikel 226 EF, og at meddele den alle de oplysninger, som den anmoder om i denne forbindelse
         (jf. bl.a. dom af 11.12.1985, sag 192/84, Kommissionen mod Grækenland, Sml. s. 3967, præmis 19, og af 6.3.2003, sag C-478/01,
         Kommissionen mod Luxembourg, Sml. I, s. 2351, præmis 24).
         
         
         
         16
            
          Imidlertid har Den Italienske Republik ikke, selv efter adskillige opfordringer, meddelt de ønskede oplysninger.
         
         
         
         17
            
          Angivelsen af den lokalitet, der er genstand for klagen, fremgår klart i de skrivelser, Kommissionen har tilstillet sagsøgte
         inden påbegyndelsen af den administrative procedure, og som den henviser til i åbningsskrivelsen af 23. oktober 2001 og i
         den begrundede udtalelse af 18. juli 2002. Følgelig havde de italienske myndigheder rådighed over samtlige faktiske forhold,
         således at de kunne besvare Kommissionens anmodning.
         
         
         
         18
            
          Det må følgelig fastslås, at Den Italienske Republik har tilsidesat sine forpligtelser i henhold til artikel 10 EF, da den
         ikke loyalt har samarbejdet med Kommissionen i en sag vedrørende arbejdstagernes sundhed og sikkerhed i et rensningsanlæg
         placeret i Mandello del Lario en Lombardie (Italien).
         
         
         Sagens omkostninger
         19
            
          I henhold til procesreglementets artikel 69, stk. 2, pålægges den part, der taber sagen, at betale sagens omkostninger, såfremt
         der er nedlagt påstand herom. Da Kommissionen har nedlagt påstand om, at Den Italienske Republik tilpligtes at betale sagens
         omkostninger, og denne har tabt sagen, bør Den Italienske Republik pålægges at betale sagens omkostninger.
         
         
         På grundlag af disse præmisser
         
         
         
            
            DOMSTOLEN (Anden Afdeling)
         
         
         
         
            
            
            
               1)
                  Den Italienske Republik har tilsidesat sine forpligtelser i henhold til artikel 10 EF, da den ikke loyalt har samarbejdet
                     med Kommissionen i en sag vedrørende arbejdstagernes sundhed og sikkerhed i et rensningsanlæg placeret i Mandello del Lario
                     en Lombardie (Italien).
                  
               
            
            
            
            
               2)
                  Den Italienske Republik betaler sagens omkostninger.
               
            
            
                  Timmermans
               
               
                  Gulmann
               
               
                  Cunha Rodrigues
               
            
                  Macken
               
               
                  
               
               
                  Colneric
               
            
                  
               
               
                  
               
               
                  
               
            
                  
               
               
                  
               
               
                  
               
            
                  
               
               
                  
               
               
                  
               
            
            
            
            
            
            
            
            
         
         
          Afsagt i offentligt retsmøde i Luxembourg den 13. juli 2004.
         
         
         
         
                  R. Grass
               
               
                  C.W.A. Timmermans
               
            
         
         
         
                  Justitssekretær
               
               
                  Formand for Anden Afdeling
               
            
      
      
          1 –
            
            Processprog: italiensk.